Зэгъунэгъухэм я къару зэхэгъэкIыпIэ
«Спартак-Налшык» (Налшык) — «Сибирь» (Новосибирск) — 2:1 (1:0). Налшык. «Спартак» стадион. Жэпуэгъуэм и 22-м. ЦIыху 2600-рэ еплъащ.
Судьяхэр: Кукуляк (Калугэ), Колосков (Уфа), Клепцов (Дон Iус Ростов).
«Спартак-Налшык»: Антипов, Мэкъуауэ, Соблыр, Дашаев, Мурачёв, Каркаев (Войнов, 86), Крамаренкэ (Кузнецов, 89), Балъкъэр (Марченкэ, 54), (Ахриев, 76), Дроздов (Мухьэммэд, 68), Ахъядов, Гугуев.
«Сибирь»: Цыган, Магаль (Мищенкэ, 36), Качан, Макаренкэ, Плопэ, Гладышев, Глушков, Безлихотнов (Азаров, 46), Андреев, Чеботару, Вотинов (Беляев, 57).
Топхэр дагъэкIащ: Дашаевым, 19 (1:0). Гугуевым, 66 (2:0). Андреевым, 83 (2:1).
66-нэ дакъикъэм Гугуевым пенальтир худэгъэкIакъым.
Дагъуэ къыхуащIащ: Соблырым, Гугуевым, Плопэ, Макаренкэ, Беляевым.
«Спартак-Налшыкымрэ» «Сибирь»-мрэ мы джэгугъуэм зэхуэдэ дыдэу ирихьэлIат: къахьа, щызэры- темыгъэкIуа, щыфIахьа зэIущIэхэр, дагъэкIа-къыхудагъэкIа топхэр зэрызэхущытыр, зыIэрагъэхьа очко бжыгъэхэр къанэ щымыIэу зэтехуэрт. Турнир таблицэ-ми щызэкIэлъыкIуэрт, новосибирскдэсхэр нэхъыбэрэ къызэрыхэжаныкIам пап-щIэ зымащIэкIэ япэ ирагъэщауэ. Зэгъунэгъухэм я зэпэщIэтыныгъэм къигъэлъэгъуэн хуейт хэт япэ ищыну хуэфащэми е псори зэрыщыту къэнэжынуми.
Ди щIалэхэм, зэрахабзэу, ебгъэрыкIуэныгъэхэмкIэ къыщIадзащ. Абыхэм я хьэрхуэрэгъухэр ерыщу хагъэзыхьырт икIи текIуэныгъэм зэрыхущIэкъунур япэ дакъикъэхэм щегъэжьауэ наIуэ ящIащ. «Спартак-Налшыкым» и гугъуехьыр псыхэкIуадэ хъуакъым. ЕпщыкIубгъуанэ дакъикъэм Каркаев Алим Iэзэу угловой къызэрыхитар къигъэсэбэпри, Дашаев Аслъэн бжыгъэр щхьэкIэ къызэIуихащ.
Налшыкдэсхэм адэкIи я ебгъэрыкIуэныгъэхэр щIагъэхуабжьэурэ екIуэкIа пэтми, бжыгъэр щагъэбэгъуэфар джэгум и етIуанэ Iыхьэращ. Ахъядов Апти и закъуэу гъуэм щыбгъэдыхьэм, хьэщIэхэм ящыщ зым ар ириудащ. Пенальти! Гугуевыр метр пщыкIузым и деж щыту зэуа топым зэгуэрым ди командэм щыджэгуа Цыган Николай къригъэгъэзащ, арщхьэкIэ абы япэу Магомед нэсри, бжыгъэр 2:0 ищIащ.
Къэнэжа зэманым лъэныкъуитIми топ дагъэкIыфыну щытащ. АрщхьэкIэ ар къызэхъулIар «Сибирь»-м и футболистхэращ. 83-нэ дакъикъэм Андреев Максим жыжьэу щыту къызэреуам ди гъуащхьэтетыр хуэмыхьэзыру къыщIэкIащ. Арати, 2:1-уэ хэгъэрейхэр текIуауэ зэIущIэр иухащ. Абы и фIыгъэкIэ «Спартак-Налшыкыр» зымащIэкIэ турнир таблицэм щыдэкIуэтеи-жащ.
Джэгугъуэ ещанэ хъуауэ и хьэрхуэрэгъухэм ятекIуэфыркъым мыгъэрей зэхьэзэхуэм бжьыпэр щызыIыгъ Мэзкуу и «Динамо»-р. Шэбэт кIуами ар пэлъэщакъым Саратов икIа «Со-кол»-м. А Iуэхугъуэр къи- гъэсэбэпри мэзкуудэсхэм гъунэгъу зыхуащIыжащ «Тосно»-м и футболистхэм. Абы и фIыгъэкIэ зэпеуэри нэхъ хьэлэмэт хъунущ.
АдэкIэ фыщыдгъэгъуэзэнщ япэ дивизионым иу-жьу щызэхэта зэIущIэхэм къарикIуа бжыгъэхэм: «Балтика» (Калининград) — «Факел» (Воронеж) — 0:0, «Тосно» (Ленинград область) — «Тамбов» (Тамбов) — 2:0,«Динамо» (Мэзкуу) — «Сокол» (Саратов) — 1:1, «Спартак-2» (Мэзкуу) — «СКА-Хабаровск» (Хабаровск) — 2:0, «Енисей» (Красноярск) — «Шинник» (Ярославль) — 1:3, «Луч-Энергия» (Владивосток) — «Химки» (Химки) — 0:2, «Волгарь» (Астрахань) — «Мордовия» (Саранск) — 1:2, «Зенит-2» (Санкт-Петербург) — «Кубань» (Краснодар) — 0:4, «Нефтехимик» (Нижнекамск) — «Тюмень» (Тюмень) — 0:1.
Урысей Федерацэм футболымкIэ и япэ дивизио-ным къыкIэлъыкIуэ джэгугъуэр жэпуэгъуэм и 30-м щызэхэтынущ. А махуэм «Спартак-Налшыкыр» Саранск къалэм щыIущIэнущ «Мордовия» командэм.
Жыласэ Заурбэч.
